খবর বলছে, অভিষেক বচ্চনও না কি এখন কানেই রয়েছেন স্ত্রীর সঙ্গে। কিন্তু প্রচারের আলোয় তিনি নেই। বলিউডের অন্দরমহলের কানাকানি বলছে, সোনমের প্রীতিভোজে তিনি স্ত্রীর সঙ্গে ছবি তুলতে চাননি, নায়িকা অনুরোধ করলেও চলে গিয়েছিলেন হাত ছাড়িয়ে। সেই শোধ ঐশ্বর্য এ বার তুলেছেন কানে গিয়ে। এর আগে স্বামীকে সঙ্গে নিয়ে লাল গালিচায় হাঁটলেও এ বারে আর পাত্তাই দেননি! পাশাপাশি সাম্প্রতিক এক সাক্ষাৎকারে আলতো বিদ্রুপও করেছেন অভিষেকের কেরিয়ার নিয়ে। জানিয়েছেন, তাঁর সব চেয়ে পছন্দের অভিনেতা না কি অভিষেক বচ্চন!